Johan Fredrik Höckert
Johan Fredrik Höckert, 1826-1866, svensk maler. Johan Fredrik Höckert fik sin uddannelse ved kunstakademiet i Stockholm (hvor han var professor fra 1864), 1846-49 i München og 1851-57 i Paris.
Inspireret af bl.a. Rembrandt og Delacroix malede han stemningsmættede billeder fra Dalarna og Lappland og dramatiske og koloristisk kraftfulde historiemalerier som Slotsbranden i Stockholm den 7. maj 1697 (1866, Nationalmuseum, Stockholm).